Kurt Klaudi Klausen
Kurt Klaudi Klausen er en dansk organisations- og ledelsesforsker, cand.mag. i historie og idehistorie, lic.merc. i organisationsteori; professor i offentlig organisation og ledelse ved Syddansk Universitet fra 1997. Han er især kendt for sin forskning i strategisk ledelse i offentlige organisationer.
Kurt Klaudi Klausen har været medlem af en lang række bestyrelser og tænketanke, faglige redaktioner samt nationale og internationale forskningsnetværk. Han har skabt og ledet en række uddannelser møntet på offentlige ledere blandt andet Master of Public management (MPM) og Fleksibel Master i Offentlig Ledelse (FMOL).
Kurt Klaudi Klausen har bl.a. udgivet Skulle det være noget særligt. Organisation og ledelse i det offentlige? (2001), Strategisk ledelse – de mange arenaer (2004) Strategisk ledelse i det offentlige (2021) og Verden vendt på hovedet (2020). Derudover har han skrevet en lang række videnskabelige artikler til både danske og internationale tidsskrifter samt forfattet et stort antal kronikker og debatindlæg.